polyglot-tagger/wikipedia-language-snippets-filtered huggingface dataset:
அக்கால சுற்றமைப்புகளையும் மற்ற எளிய வடிப்பிகளையும் விட கேம்பெல் வடிப்பிகளின் பெரிய மேம்பாடு. இவற்றைத் தேவைப்படும் அளவுள்ள நிறுத்தப் பட்டை நீக்கலுக்கும் கடத்தல் பட்டைக்கும் நிறுத்தப் பட்டைக்கும் இடையில் அமையும் சரிவை எவ்வளவு செங்குத்தாக வேண்டுமானாலும் வடிவமைக்கலாம் என்பதே ஆகும். வடிப்பியின் தேவையான துலங்கல் பான்மையைப் பெற, வடிப்பி பிரிவுகளின் எண்ணிக்கையைக் கூட்ட வேண்டிது தான்.
ஆண்டோவர் ஊரின் தோற்றம் ஆர்மகெட்டான் போல் இருந்தது என ஆண்டோவர் தீயணைப்புத்துறையின் தலைவர் கூறினார். "இலாரன்சில் இருந்து வந்த மிகப்பெரிய அலைகளாய் புகை என் பின்புறத்தில் இருந்தது. என் முன்னே, ஆண்டோவர் ஊருக்குள் இருந்த அடர்த்தியான புகையும் தெரிந்தது. முழுமையில், ஒரு போர் மண்டலம் போல் எல்லாம் இருந்தது" எனவும் தெரிவித்தார். கிழக்கத்திய நேரம், மதியம் சுமார் 4:30 மணிக்கு தனது இல்லத்தின் அடித்தளத்தில் புகைப்பிடிப்பான் ஒலித்த போது, கொதிகலன் தீப்பற்றி எரிந்திருந்ததைக் கண்டறிந்து, அதை தீயணைப்பானால் அணைத்தப் பின்பு, அவரின் அண்டை வீட்டாரின் இல்லத்தில் இருந்து ஒரு மிகச்சப்தமான ஒலி கேட்டதாகவும் பூமி அதிர்ந்ததை உணர்ந்ததாகவும் ஒரு இலாரன்சுவாசி பத்திரிக்கையாளர்களிடம் தெரிவித்தார். மற்றொருவர் தனது இல்லத்தை விட்டு வெளியேற்றி, இரண்டு இல்லங்கள் தள்ளி குடியிருந்தவரின் இல்லம் வெடிப்பினால் சரிந்ததை தன் கண்ணால் பார்த்ததாக தெரிவித்துள்ளார்.
மிகச்சிறிய காலகட்டத்தில் ஏராளமான வெடிப்புகளும் தீக்களும் அறிவிக்கப்பட்டிருந்தன. தீயணைப்பு வீரர்கள் 60 முதல் 80 தீக்கள் வரை அணைக்க முயன்றனர் என மாசச்சூசெட்ஸ் நெருக்கடிநிலை மேலாண்மை வாரியத்தின் செயல்தலைவர் கர்ட் ஷ்வார்ட்ஸ் அவர்கள் தெரிவித்தார். ஒரே நேரத்தில் அதிகபட்சம் 18 தீக்கள் பற்றி எரிந்திருந்ததாகவும், 10 வது நிலை அவசரமாக இத்தீ மாறியதாகவும் ஆண்டோவர் அதிகாரிகள் அறிவித்தனர். கிழக்கத்திய நேரம், மதியம் சுமார் 4:15 மணிக்கு 911 நெருக்கடிநிலை மையத்திடம் தீக்களைப் பற்றிய பல அழைப்புகள் வந்ததாக ஆண்டோவர் தீயணைப்புத்துறையின் தலைவர் தெரிவித்தார். இலாரன்சில் முதலில் வெறும் 20 முதல் 25 இல்லங்கள் வரை மட்டுமே எரிந்துக்கொண்டிருந்ததாக கூறிய மெத்தூவென் காவல்துறை அதிகாரி, பின்னர் நகரத்தையும் அருகாமையில் உள்ள 2 ஊர்களையும் சேர்த்து, எண்ணிக்கையை 40 இல்லங்களாக அதிகரித்தார்.
உயர் அழுத்த எரிவளியின் காரணமாகத்தான் இம்மூன்று பகுதிகளைத் தாக்கப்பட்டதாகவும் கொலம்பியா எரிவளி வினியோக நிறுவனத்தை உபயோகப்படுத்துபவர்கள் அனைவரும் உடனே தங்களது இல்லங்களை விட்டு வெளியேற்ற வேண்டும் எனவும் அதிகாரிகள் அறிவித்தனர். தீக்களில் மோசடி இருந்ததற்கான எந்த விதமான அறிகுறியும் இல்லை. தீக்களின் காரணமாக சுமார் 8000 நுகர்வோருக்கான எரிவளி வினியோகமும் "தீப்பொறியினால் தொடங்கும் தீக்களைக் கட்டுப்படுத்துவதற்காக" மூன்று ஊர்களின் பல பகுதிகளில் மின்சார சேவையும் முடக்கப்பட்டது.
தேசிய போக்குவரத்து காவல் வாரியமும் "குழாய் அமைப்பு, அதனது பராமரிப்பு, நெருக்கடிநிலை நடவடிக்கை, மற்றும் கொலம்பியா எரிவளி சேவையை ஆய்வு செய்ய" அடுத்த நாள் ஒரு விசாரணைக் குழுவை அனுப்பியது. சம்பந்தப்பட்ட எரிவளி நிறுவனம் தனது வலைதளத்தின் மூலம் தீக்களையும் வெடிப்புகளையும் பற்றிய பல புதுப்பிப்புகளை வெளியிட்டது. இவை, இந்த "சோகத்தக்கச் சம்பவத்தைப்" பற்றியும் உயிரிழந்த ஒருவரைப் பற்றியும் அனுதாபம் தெரிவித்து, வாசகர்களைப் பற்றியும் சுயப்பாதுகாப்பைப் பற்றியும் தகவல்கள் கூறின.
மூன்று பேரை அனுமதித்ததாகவும், அவர்களில் ஒருவர் தீயணைப்புத்துறையைச் சேர்ந்தவர் எனவும் இலாரன்சு பொது மருத்துவமனை அறிவித்தது. வெடிப்புகளின் காரணமாக கிட்டத்தட்ட 25 பேர் பலியடைந்ததாகவும் ஒருவர் உயிரிழந்ததாகவும் அறிவிக்கப்பட்டது. உயிரிழந்த ஒருவர், 18 வயதான லியொனெல் ரொண்டன், இல்ல வெடிப்பில் இருந்து வீழும் புகைப்போக்கி ஒன்று தனது சீருந்தை தாக்கியதால் இழந்தார்.
வட ஆண்டோவரைச் சேர்ந்த மெரிமாக்கியக் கல்லூரி "அதிக முன்னெச்சரிக்கை" யை குறித்து தனது அனைத்து மாணவர்களையும் ஊழியர்களையும் வெளியேற்ற வைத்து. பின்னர், கட்டிடங்கள் பாதுகாப்பானவை என அறிவித்து, கல்லூரி வளாகத்தை மறுமுறை திறந்தது. மூன்று ஊர்களிலும் பள்ளிக்கூடங்களும் மாநில அலுவலகங்களும் அடுத்த நாள், செப்டம்பர் 14 ஆம் தேதி முழுவதும், மூடியிருந்தன.
2018 செப்டம்பர் 13 அன்று, அமெரிக்காவின் பாஸ்டன், மாசச்சூசெட்ஸ் ஊருக்கு வடக்கான பகுதிகளில் அதிகபட்சம் 40 இல்லங்கள் வெடிப்புகளாலும் தீக்களாலும் பாதிக்கப்பட்டன. உயர் அழுத்த எரிவளி குழாய்களின் கோளாறே இவற்றின் காரணம் என நம்பப்படுகிறது. இலாரன்சு, ஆண்டோவர், மற்றும் வட ஆண்டோவர் ஆகிய ஊர்கள் தீவிரமாக பாதிக்கப்பட்டன.
கிழக்கத்திய நேரம், மாலை 6:45 மணி நேரத்திற்குள் அனைத்து தீக்களும் அணைக்கப்பட்டன. சேத இழப்பீடுகள் அடுத்த நாள் காலையில் தொடங்கின.
இவர் ஆர்கசு பல்கலைக்கழகத்தில் சேரும் முன் இலண்டன் அரசி மேரி பல்கலைக்கழகத்தில் 1993 இல் முதுமுனைவர் ஆய்வாளராகச் சேர்ந்துள்ளார். இவர் 1996 இல் இந்திய வானியல் கழகத்தின் எம். கே. வைணு பாப்பு பொற்பதக்கத்தைப் பெற்றார். இவர் 1997 இல் பிரின்சுடன் பல்கலைக்கழகத்தில் உயராய்வு நிறுவன உறுப்பினராகச் சேர்ந்தார். இவர் 2000 இல் யேல் பல்கலைக்கழகத்தில் உதவிப் பேராசிரியராகச் சேர்ந்து 2005 இல் பேராசிரியர் ஆனார். இவர் 2002 இல் கெல்மன் குடும்ப்ப் புல உறுப்பினர் ஆய்வுநல்கையை வென்றார். இவர் சூரியக் கட்டமைப்பிலும் இயங்கியலிலும் ஆர்வம் கொண்டவர். இதற்கு இவர் உடுக்கண அலைவுகளைப் பயன்படுத்துகிறார். சூரிய நடுக்கத் தலைக்கீழாக்கங்களைக் கண்காணித்து சூரியனுக்குள் நிகழும் செயல்முறைகளைத் தீர்மானிக்கிறார். இவர் ஒரு நூலில் சூரிய நடுக்கவியல் எனும் இயலை எழுதியுள்ளர். பாசு 200 அளவுக்கும் மேற்பட்ட சம வல்லுனர் மீள்பார்வையிட்ட ஆய்வுக் கட்டுரைகளை அறிவியல் ஆய்விதழ்களில் வெளியிட்டுள்ளார். இவரது உயர் சான்று சுட்டெண் 82 ஆகும்.
சர்பானி பாசு ஓர் இந்திய வானியற்பியலாளரும் யேல் பல்கலைக்கழகப் பேராசிரியரும் ஆவார். இவர் பல்கலைக்கழகங்களின் வானியல் ஆராய்ச்சிக் கழகக் குழும இயக்குநர்களில் ஒருவராவார். இவர் அமெரிக்க அறிவியல் மேம்பாட்டுக் கழக ஆய்வுறுப்பினர் ஆவார்.
பாசு 1986 இல் சென்னை பல்கலைக்கழகத்தில் தன் இளவல் பட்டம் பெற்றுள்ளார். இவர் தன் பட்டமேற் படிப்பை பூனே சாவித்திரிபாய் பூலே பல்கலைக்கழகத்திலும் மும்பை பல்கலைக்கழகத்திலும் முடித்துள்ளார். இவர் முனைவர் பட்டத்தை 1993 இல் பெற்றுள்ளார்.
சோயா சுவைச்சாறு, சோயா விதைகளிலிருந்து தயாரிக்கப்படும் ஒரு வகை நொதித்த பசையான சோயாப் பசை அளவு பழமை வாய்ந்ததாகக் கருதப்படுகின்றது. மேற்கு ஹான் வம்சக் காலத்தில் தோற்றம்பெற்ற இப்பசை பற்றிய குறிப்புக்கள், மவாங்டுயி தொல்லியல் களத்தில் கண்டெடுக்கப்பட்ட மூங்கில் தகடுகளில் காணப்படுகின்றன. சோயாப் பசையுடன் தொடர்பான, சோயா சுவைச்சாற்றுக்கு முந்திய உற்பத்திகள் பலவும் உள்ளன. அவற்றுள் மிகப் பழையது, கிபி 40 ஆம் ஆண்டில் தோன்றிய ‘’கிங்ஜியாங்’’ ஆகும். இது ‘’சிமின் யுவெலிங்’’ இல் பட்டியலிடப்பட்டுள்ளது. ‘’ஜியாங்கிங்’’ , ‘’சிசி’’ , ‘’சிகிங்’’ , போன்ற பிற கிபி 540 ஆம் ஆண்டைச் சேர்ந்த ‘’கிமின் யவோசு’’வில் குறிப்பிடப்பட்டுள்ளன. சோங் வம்சக் காலப் பகுதியில், ‘’சோயா சுவைச்சாறு’’ என்னும் பொருள் தரும் என்னும் சொல் இத்திரவச் சுவையூட்டிக்கு ஏற்றுக்கொள்ளப்பட்ட பெயராகிவிட்டது. இப்பெயர் சோங் வம்சக் காலத்து நூல்களான ‘’சாஞ்சியா கொங்கோங்’’ , ‘’புஜியாங் வுசி சோங்குயிலு’’ ஆகியவற்றில் காணப்படுகின்றன.
உப்பு விலை கூடிய ஒரு பொருளாக இருந்த காலத்தில், பல உப்புத்தன்மை கொண்ட சுவையூட்டிகளைப் போலவே, சோயா சுவைச்சாறும் முதலில் உப்புச் சுவையைக் கூட்டுவதற்கான வழியாக இருந்தது. பண்டைய சீனாவின் சூ வம்சக் காலத்தில் உப்பிட்ட நொதித்த மீன் ஒரு சுவையூட்டியாகப் பயன்பட்டது. இதில் நொதிக்க வைக்கும்போது சோயா விதைகளும் சேர்க்கப்பட்டன. ஹான் வம்சக் காலத்தை அண்டி, மேற்படி சுவையூட்டி, அதன் தயாரிப்பில் சோயா விதையை முக்கிய சேர்பொருளாகப் பயன்படுத்தியதன் மூலம் சோயாப் பசை ஆகவும், அதன் துணை உற்பத்தியான சோயாச் சுவைச்சாறாகவும் வளர்ச்சியுற்றது. அதேவேளை, நொதித்த மீனை அடிப்படையாகக்கொண்ட சுவைச்சாறுகள் தனியாக மீன் சுவைச்சாறாக வளர்ச்சியடைந்தன.
சோய் சுவைச்சாறு அல்லது சோயா சுவைச்சாறு என்பது சீனாவை மூலமாகக் கொண்ட ஒரு திரவச் சுவையூட்டி. இது நொதித்த சோயா விதைப் பசை, வறுத்த தானியங்கள், உப்பு நீர், அஸ்பர்கில்லஸ் ஒரைசே அல்லது அஸ்பர்கில்லஸ் சோஜேஆகியவற்றைப் பயன்படுத்தித் தயாரிக்கப்படுகின்றது. பண்டைய சீனாவின் மேற்கு ஹான் வம்சக் காலத்தில் ஏறத்தாழ 2,200 ஆண்டுகளுக்கு முன்பே சோயா சுவைச்சாறு இன்றைய வடிவத்தில் தயாரிக்கப்பட்டது. அங்கிருந்து, இன்று உணவு தயாரிப்பிலும், சுவையூட்டியாகவும் சோயா சுவைச்சாற்றைப் பயன்படுத்தும் கிழக்காசிய நாடுகளுக்கும், தென்கிழக்காசிய நாடுகளுக்கும் பரவியது.
19 ஆம் நூற்றாண்டின் சீனவியலாளர் சாமுவேல் வெல்சு வில்லியம்சு என்பவர், சீனாவில் எவ்வாறு மிகச் சிறந்த சோயா சுவைச்சாறு செய்யப்படுகின்றது என்பதை விளக்கியுள்ளார். இவர் குறிப்பிட்டபடி, சோயா விதைகளை மென்மையாகும்வரை அவித்து, அதே அளவான கோதுமை அல்லது பார்லியையும் அதில் சேர்த்து நொதிக்க விடுவர். அளவாக உப்பிட்டுப் பின்னர் மூன்று மடங்கு நீர் சேர்த்து இரண்டு அல்லது மூன்று மாதங்களுக்கு வைக்கப்படும். அதன் பின்னர் கலவையைப் பிழிந்து திரவப் பகுதியை வடித்து எடுப்பர்.
குடியேற்றவாதக் காலத்தில், 1737 ஆம் ஆண்டின் ஒல்லாந்தக் கிழக்கிந்தியக் கம்பனியின் பதிவுகளில் சோயா சுவைச்சாற்றையும் ஒரு நுகர் பொருளாகப் பட்டியல் இட்டுள்ளனர். அப்பதிவுகளின் படி 75 பீப்பாய் சோயா சுவைச்சாறு சப்பானில் இருந்து கீழை நாடுகளில் ஒல்லாந்தரின் தலைமை இடமாக விளங்கிய பத்தேவியாவுக்குக் கப்பலில் அனுப்பியதாகத் தெரிகிறது. இதில் 35 பீப்பாய்கள் பின்னர் நெதர்லாந்துக்கு அனுப்பப்பட்டன.
இலித்தியம் பெர்குளோரேட்டு சேர்மம் இலித்தியம்-அயனி மின்கலன்களில் மின்பகுளியாகப் பயன்படுத்தப்படுகிறது. இலித்தியம் எக்சாபுளோரோ பாசுபேட்டு அல்லது இலித்தியம் டெட்ராபுளோரோபோரேட்டு போன்ற மின்பகுளிகளுக்கு மாற்றாக இலித்தியம் பெர்குளோரேட்டு தெரிவு செய்யப்படுகிறது. ஏனென்றால் மேம்பட்ட மின் தடுப்பு, கடத்துதிறன், நீர்நாட்டப் பண்பு மற்றும் நேர்முனை நிலைப்புத்தன்மை போன்ற பண்புகள் குறிப்பிட்ட பயன்பாடுகளுக்காக சிறப்புத்தன்மையை கொண்டிருக்கிறது இருப்பினும் இந்த நன்மைகள் யாவும் இம்மின்பகுளியின் வலுவான ஆக்சிசனேற்றும் பண்புகளால் திசைதிருப்பப்படுகின்றன, இதனால் அதிக வெப்பநிலை அல்லது உயர் மின்னோட்ட வலிமைகளில் அதன் கரைப்பானுடன் அதிஅக் வினை புரியும் தன்மையைப் பெறுகின்றன. இந்த ஆபத்துகளால் இம்மின்கலம் பொதுவாக தொழில்துறை பயன்பாடுகளுக்கு தகுதியற்றதாக கருதப்படுகிறது .
இலித்தியம் பெர்குளோரேட்டு என்பது 4 என்ற மூலக்கூற்று வாய்ப்பாட்டைக் கொண்ட கனிம வேதியியல் சேர்மமாகும். வெண்மையாகவோ அல்லது நிறமற்றோ படிக உப்பாகக் காணப்படும் இச்சேர்மம் பல கரைப்பான்களில் கரையக்கூடிய தன்மையைப் பெற்றிருப்பதால் குறிப்பிடத்தக்கதாக உள்ளது. நீரிலியாகவும் முந்நீரேற்றாகவும் இது இயற்கையில் காணப்படுகிறது.
இலித்தியம் பெர்குளோரேட்டின் நிறையில் கிட்டத்தட்ட 60 சதவீதம் ஆக்சிசனாக வெளியேற்றப்படுகிறது. நடைமுறையில் பயன்படும் எல்லா பெர்குளோரேட்டு உப்புகளைக் காட்டிலும் ஆக்சிசன், நிறை மற்றும் ஆக்சிசன், கன அளவு இரண்டிலும் இப்பெர்குளோரேட்டு மட்டுமே அதிக விகித மதிப்பைக் கொண்டுள்ளது.
டை எத்தில் ஈதர் உட்பட பெரும்பாலான கரிமக் கரைப்பான்களில் 4 நன்றாகக் கரைகின்றது. இக்கரைசல்கள் டையீல்சு ஆல்டர் வினைகளில் பயன்படுத்தப்படுகின்றன. இங்கு இச்சேர்மம் டையீனோபில்களின் மீதுள்ள இலூயிசு கார தலங்களுடன் இலூயிசு அமில + ஆகப் பிணைந்து வினையை முடுக்கிவிடுகிறது .
வேதி ஆக்சிசன் மின்னாக்கிகள் சிலவற்றில் ஆக்சிசன் மூலமாக இலித்தியம் பெர்குளோரேட்டு பயன்படுகிறது. இலித்தியம் பெர்குளோரேட்டு 400 செல்சியசு வெப்பநிலையில் சிதைவடைந்து இலித்தியம் குளோரைடையும் ஆக்சிசனையும் கொடுக்கிறது :
நிரைவுறா கார்பனைல்கள் ஆல்டிகைடுகளுடன் வினைபுரியும்போது ஓர் இணை வினையூக்கியாகவும் இலித்தியம் பெர்குளோரேட்டு பயன்படுகிறது. இவ்வினை பேலிசு-இல்மேன் வினை என்ற பெயரால் அழைக்கப்படுகிறது .
உள்ளூர் அரசியலில் ஆர்வம் கொண்ட செல்லமுத்து 1951 ஆம் ஆண்டில் கொழும்பு கறுவாத்தோட்டம் வட்டாரத்தில் இருந்து ஐக்கிய தேசியக் கட்சியின் சார்பில் கொழும்பு நகர சபைக்குப் போட்டியின்றித் தெரிவு செய்யப்பட்டார். 1951 சனவரி 10 இல் இவர் கொழும்பு நகர முதல்வராகத் தெரிவு செய்யப்பட்டார். இவருக்கு 17 வாக்குகள் கிடைத்தன. இவரை எதிர்த்துப் போட்டியிட்ட ரி. ருத்ரா 11 வாக்குகளைப் பெற்றார். இவரது காலத்தில் களத்துவாவை நீர் விநியோகத் திட்டம் ஆரம்பம், துரொலி பேருந்து சேவை அறிமுகம் போன்றவை குறிப்பிடத்தக்கவை ஆகும்.
கல்வியை முடித்துக் கொண்ட இவர் வழக்கறிஞராகப் பணியாற்றினார். சர் சிற்றம்பலம் கார்டினரின் அழைப்பை ஏற்று அவரது சிலோன் தியேட்டர்சு நிறுவனத்தில் 1944 இல் இணைந்து அதன் நிதி, மற்றும் சட்ட அலுவல்களுக்குப் பொறுப்பாகப் பணியாற்றினார். 1946 இல் அதன் பணிப்பாளர் சபைக்குத் தெரிவு செய்யப்பட்டார். 1974 ஆம் ஆண்டில் அந்நிறுவனத்தின் தலைவரானார்.
கொழும்பு இந்துக் கல்லூரியின் நிறுவனர்களில் இவரும் ஒருவர் ஆவார். மோதரை சித்தி விநாயகர் கோவில் புனரமைப்பில் இவர் முக்கிய பங்கள்ளிப்பாளர் ஆவார். இவர் அரச அடைமான வங்கிப் பணிப்பாளர் சபை, மில்லர்சு, கார்கில்சு நிறுவனங்களின் பணிப்பாளர் சபைகள ஆகியவற்றில் உறுப்பினராக இருந்துள்ளார்.
சங்கரப்பிள்ளை யாழ்ப்பாணம், மானிப்பாயைச் சேர்ந்த அதிகார் ஏ. செல்லமுத்து என்பவருக்கு நான்காவது மகனாகப் பிறந்தார். கொழும்பு ரோயல் கல்லூரியிலும், பின்னர் கேம்பிரிட்ச் திரித்துவக் கல்லூரியிலும் கல்வி கற்றார்.
சங்கரப்பிள்ளை செல்லமுத்து இலங்கைத் தமிழ் அரசியல்வாதியும், வழக்கறிஞரும், தொழிலதிபரும் ஆவார். இவர் கொழும்பு மாநகர சபை முதல்வராக 1951 இல் தெரிவு செய்யப்பட்டார்.
இயற்கையாகத் தோன்றும் பிளாட்டினம் மற்றும் பிளாட்டினம் நிறைந்த உலோகக்கலவைகள் பல ஆண்டுகளுக்கு முன்பாகவே கொலம்பியாவுக்கு முந்தைய அமெரிக்கர்களால் அறியப்பட்டிருந்தன . கொலம்பியாவுக்கு முந்தைய மக்களால் பயன்படுத்தப்பட்ட உலோகமாக பிளாட்டினம் இருந்தபோதிலும், 1557 ஆம் ஆண்டில் இத்தாலிய மனித நேயர் யூலியசு சீசர் சிகாலிகர் தனது எழுத்துக்களில் பிளாட்டினம் பற்றிய முதல் ஐரோப்பியக் குறிப்பைக் கொடுத்துள்ளார். டாரியன் மற்றும் மெக்சிகோவுக்கு இடையில் இருந்த மத்திய அமெரிக்க சுரங்கங்களில் காணப்பட்ட மர்மமான உலோகம் என்று அக்குறிப்பு பிளாட்டினத்தை விவரிக்கிறது .
பிளாட்டினம் என்பது சிறிய வெள்ளி என்பதைக் குறிக்கும் பிளேட்டினா என்ற எசுப்பானிய சொல்லிலிருந்து பெறப்பட்டது ஆகும். , கொலம்பியாவில் உள்ள எசுப்பானிய குடியேறிகள் இவ்வுலோகத்திற்கு பிளாட்டினம் என்ற பெயரை வழங்கினர். வெள்ளி சுரங்கத்தில் காணப்பட்ட தேவையற்ற மாசாக பிளாட்டினத்தை அவர்கள் கருதினர் .
தங்கம், வெள்ளி, பிளாட்டினம், பலேடியம் போன்ற தனிம கனிமங்களுடன் சேர்ந்து கலவையாகக் காணப்படுவதால் ரோடியத்தைப் பிரித்தெடுத்தல் என்பது சிக்கல் மிகுந்த நடைமுறையாகும். பிளாட்டினம் தாதுக்களுடன் கலந்து காணப்படும் இதை வெண்மையான தனித்த உலோகமாக பிரித்தெடுக்கிறார்கள். ஆனால் இதை உருக்குவது கடினமாக உள்ளது. யூரல் மலைகளின் ஆற்றுப்படுகைகள், வட அமெரிக்கா, தென் அமெரிக்கா, போன்ற இடங்களில் முதன்மையான ரோடியம் மூலங்கள் காணப்படுகின்றன. மேலும், சத்பரி வளைகுடா மண்டலத்திலுள்ள தாமிர-நிக்கல் சுரங்கப் பகுதிகளிலும் இதன் தாதுக்கள் காணப்படுகின்றன. சதபரி பகுதிகளில் கிடைக்கின்ற ரோடியத்தின் அளவு குறைவாக இருந்தாலும் நிக்கல் பிரித்தெடுக்கும் பகுதிகளில் போதுமான அளவுக்கு உடன் விளைபொருளாக இது கிடைக்கிறது. இருப்பினும் 2003 ஆம் ஆண்டில் ரோடியத்தின் உலக உற்பத்தி அளவு 7 அல்லது 8 டன்கள் மட்டுமேயாகும். உலகெங்கிலும் மிகச்சில ரோடியம் கனிமங்களே கிடைக்கின்றன.
பொதுவாக மிகுகார மற்றும் கார எரிமலைப்பாறைகள் ஒப்பீட்டளவில் அதிகமாக பிளாட்டினக் குழு தனிமங்களைக் கொண்டுள்ளன. கருங்கற் பாறைகளில் இவை குறைவாக உள்ளன. புவியியல் ரீதியாக தாறுமாறாக ஆங்காங்கே சுவடுகளாக இவ்வுலோகங்கள் காணப்படுகின்றன. குரோமியம் மற்றும் சல்பைடு கனிப்பொருள் வகைகளில் இவை காணப்படுகின்றன. உலகின் அனைத்து முதன்மை பிளாட்டினம் குழு தாதுகளும் கார மற்றும் மிகுகார எரிமலை பாறைகளில் பெரும்பாலும் உள்ளன. புசுவெல்டு வளாகம் உள்ளிட்ட கார பாறை அடுக்கு ஊடுறுவல்கள் பிளாட்டினம் படிவுகளுக்கு சாதகமாக உள்ளன. மற்ற பொருளாதார முக்கியத்துவம் வாய்ந்த பிளாட்டினம் குழு உலோக பதிவுகள் அலாசுகாவின் மிகுகார எரிமலைப் பாறைகளில் காணப்படுகின்றன.
ஓசுமிரிடியம் என்பது ஓசுமியம் மற்றும் இரிடியம் தனிமங்கள் சேர்ந்து இயற்கையாக உருவாகும் உலோகக் கலவையாகும். யூரல் மலை, வட அமெரிக்கா, தென் அமெரிக்கா போன்ற இடங்களில் பிளாட்டினம் கலந்திருக்கும் ஆற்று மணலில் இது காணப்படுகிறது. சத்பரி, ஒண்டாரியோ பகுதிகளில் காணப்படும் நிக்கல் கலந்துள்ள தாதுக்களிலும் ஓசுமியம் பிற பிளாட்டினம் குழுத் தனிமங்களுடன் சேர்ந்து சுவடு அளவுகளில் காணப்படுகிறது. இத்தகைய தாதுக்களில் கிடைக்கும் பிளாட்டினம் குழு தனிமங்களீன் அளவு குறைவாக இருந்தாலும் அதிக அளவில் நிக்கல் தயாரிக்கப்படும்போது வணிகமுறைக்கு ஏற்ற அளவில் இவை கிடைப்பது சாத்தியமாகிறது .
பிளாட்டினம்-தொகுதி உலோகங்கள் என்பவை விலைமதிப்பற்ற உன்னதமான ஆறு உலோகங்களைக் குறிக்கும். இவையனைத்தும் ஒரு தொகுதியாக உருவாகி தனிமவரிசை அட்டவணையில் ஒன்றாக இடம்பிடித்துள்ளன. இவற்றை பிளாட்டினாய்டுகள், பிளாட்டினைடுகள், பிளாட்டிடைசுகள், பிளாட்டினம் குழு, பிளாட்டின உலோகங்கள், பிளாட்டினக் குடும்பம், பிளாட்டினம்-தொகுதி தனிமங்கள் என்று பலவாறாக பெயரிட்டு அழைக்கிறார்கள். தனிமவரிசை அட்டவணையின் ’டி’ பிரிவில் 8, 9, மற்றும் 10 ஆவது குழுக்கள் 5 மற்றும் 6 ஆவது தொடர்களில் இடைநிலைத் தனிமங்களாக இவை அனைத்தும் இடம்பெற்றுள்ளன .
ருத்தேனியம், ரோடியம், பலேடியம், ஒசுமியம், இரிடியம், பிளாட்டினம் என்பவை இக்குழுவில் இடம்பெற்றுள்ள ஆறு உலோகங்களாகும். ஒரே மாதிரியான இயற்பியல் மற்றும் வேதியியல் பண்புகளை இவை பெற்றுள்ளன. எனவே இவையனைத்தும் ஒரே மாதிரியான கனிமப் படிவுகளிலும் காணப்படுகின்றன . இருப்பினும் நிலவியல் அமைப்புத் திட்டங்களின் அடிப்படையில் இக்குழு தனிமங்களை மேலும் சில துணைக்குழுக்களாகவும் வகைப் படுத்துகிறார்கள். இரிடியம்-பிளாட்டினக் குழுத் தனிமங்கள் , பலேடியம்-பிளாட்டினக் குழுத் தனிமங்கள் என்பவை அந்த துணைக்குழுக்களாகும் .
பிளாட்டினம் குழு உலோகங்கள் பல பயனுள்ள வினையூக்கிப் பண்புகளைக் கொண்டுள்ளன. ஒளி மங்குவதை எதிர்ப்பதால் அவை குறிப்பாக பிளாட்டினம் நகையாக அணிய பொருத்தமானதாக உள்ளது. வேதிப்பொருட்களால் இவை அதிகம் பாதிக்கப்படுவதில்லை என்பது தனிச்சிறப்பு பண்பு ஆகும். சிறந்த உயர் வெப்பநிலை பண்புகள் மற்றும் உறுதியான மின் பண்புகள் ஆகியவையும் இவ்வுலோகங்களின் மற்ற தனித்துவமான பண்புகளில் அடங்கும். இந்த அனைத்து சிறப்பு அம்சங்களும் தொழில்துறை பயன்பாடுகளுக்குப் பயன்படுத்தப்படுகின்றன.
1996 ஆம் ஆண்டு நிலவரப்படி ஆண்டுக்கு ஆயிரக்கணக்கான டிராய் அவுன்சு பிளாட்டினம் மிகப்பெரிய அளவில் பயன்படுத்தப்பட்டுள்ளது. பலேடியம் தன்வினையூக்கியாகவும், பிளாட்டினம் அணிகலன்களுக்காகவும், பலேடியம் மின்னணுவியல் துறையிலும், பிளாட்டினம் தன்வினையூக்கியாகவும், பலேடியம் பல் மருத்துவத்திலும், ரோடியம் தன்வினையூக்கியாகவும், வேதிவினையூக்கியாக பலேடியமும் பயன்படுத்தப்பட்டதாக தரவுகள் தெரிவிக்கின்றன.
வண்டல் சார்ந்த படிவுகளில் பிளாட்டினம் மற்றும் மற்ற பிளாட்டினம் குழு உலோகங்களுடன் சேர்ந்து உலோக இரிடியம் காணப்படுகிறது. ஓசுமிரிடியம், இரிடோசுமைன் போன்ற இரிடியம் உலோகக் கலவைகள் இயற்கையாகத் தோன்றுகின்றன. இவையிரண்டுமே இரிடியம், ஓசுமியம் தனிமங்கள் சேர்ந்து உருவாகும் உலோகக் கலவைகள் ஆகும். நிக்கல் சுரங்கங்களில் இருந்தும் நிக்கல் தயாரிக்கும் செயல்முறையின் போது உடன் விளைபொருளாகவும் இரிடியம் வர்த்தக முறைக்காகத் தயாரிக்கப்படுகிறது.
வட அமெரிக்கா, தென் அமெரிக்கா, யூரல் மலைகள் போன்ற இடங்களில் மற்ற பிளாட்டினம் குழுத்தனிமங்களுடன் கலந்து ருத்தேனியம் காணப்படுகிறது. ஒன்டாரியோ மற்றும் சத்பரி பகுதிகளில் பிரித்தெடுக்கப்படும் பென்ட்லேன்டைட்டு கனிமத்தில் சிறிய அலவில் ஆனால் வணிக முக்கியத்துவம் பெறக்கூடிய அளவில் ருத்தேனியம் கிடைக்கிறது. தென் ஆப்பிரிக்காவில் பைரோசெனைட்டு படிவுகளில் இது கிடைக்கிறது.
தனிமவரிசை அட்டவணையில் பிளாட்டினம் தொகுதிக்கு மேலாக இடம்பெற்றுள்ள இரும்பு, நிக்கல், கோபால்ட்டு உலோகங்கள் அனைத்தும் பெர்ரோகாந்தப்பண்பை பெற்றுள்ளன. இடைநிலை உலோகங்களில் இவை மட்டுமே இப்பண்பைப் பெற்றுள்ளன.
குறிப்பிட்ட சில தாதுக்களில் பிளாட்டினம் உலோகங்கள் டன்னுக்கு 10 கிராம் அளவே காணப்படுவதால் குறிப்பிட்ட ஒரு தாதுவை மட்டும் அடையாளம் அறிய இயல்வதில்லை .
இந்நகரத்தின் உண்மையான பெயர் அறியப்படவில்லை. இதன் தற்போதைய பெயர் டெல் பராக் ஆகும். கிமு மூன்றாவது ஆயிரமாவது ஆண்டின், இரண்டாம் நடுப்பகுதியில் இந்நகரத்தின் பெயர் நகர் என்றும், பின்னர் நவார் என்றும் அறியப்படுகிறது. செமிடிக் மொழியில் நகர் என்பதற்கு வேளாண்மைக்கு ஏற்ற இடம் என்று பொருள் ஆகும். பண்டைய நகர் அல்லது நவார் இராச்சியத்தின் சிதிலங்கள் காணப்படும் இடத்தை டெல் பராக் என்பர்.
கிமு மூன்றாம் ஆயிரமாவது ஆண்டின் தொடக்கத்தில், உரூக் ஆட்சியின் போது, நகர் இராச்சியத்தின் பரப்பளவு சுருங்கியது. பின்னர் கிமு 2600ல் மீண்டும் நகர் எனும் இவ்விராச்சியத்தின் பகுதிகள் விரிவடைந்தது. காபூர் சமவெளியை ஆண்ட இந்த இராச்சியத்திற்கு நகர் எனும் நகரம் தலைநகரமான விளங்கியது. நகர் இராச்சியம் கிமு 2600 முதல் கிமு 2300 முடிய தன்னாட்சியுடன் ஆளப்பட்டது
பின்னர் கிமு இரண்டாம் ஆயிரமாவது ஆண்டின் தொடக்கத்தில் நகர் இராச்சியம், ஹுரியர்களால் ஆளப்பட்டது. கிமு 1500ல் மித்தானி இராச்சியத்தினரின் மையமாக நகர் இராச்சியம் விளங்கியது.
கிமு ஏழாம் ஆயிரமாவது ஆண்டில் சிறு நகரமாக இருந்த நகர் எனப்படும் நவார் நகரம், பின்னர் கிமு நான்காம் ஆயிரமாவது ஆண்டில் வடக்கு மெசொப்பொத்தேமியாவில் பெரிய நகர இராச்சியமாக மாறியது. மேலும் இது பாபிலோன் போன்ற தெற்கு மெசொப்பொத்தேமியா நகரப் பண்பாடுகளுடன் தொடர்பு கொண்டிருந்தது.
நகர் அல்லது டெல் பராக் பண்டைய அன்மை கிழக்கின் தற்கால சிரியாவில் உள்ள அழிந்து போன பண்டைய நகரம் ஆகும். இப்பண்டைய நகர் நகரம் 130 ஹெக்டேர் பரப்புடன், 40 மீட்டர் உயரம் கொண்ட கோட்டைச் சுவர்களுடன் விளங்கியது.
துவக்க காலத்திருந்து நகர் இராச்சியம் ஒரு சமயத்தின் மையமாக விளங்கியது. இதன் புகழ் பெற்ற கண் கோயிலின் முக்கியக் கடவுள் பெலட் - நகர் ஆகும். இக்கடவுளை காபூர் சமவெளி பிரதேசத்தில் கொண்டாடினர்.
சிதைந்து போன நகர் இராச்சியத்தின் தொல்லியல் களங்கள், தற்கால சிரியா நாட்டில் பாயும் யூப்பிரடீஸ் ஆற்றின் மேற்கு கரையில், அல் அசகா ஆளுநரகத்தில், காபூர் கிராமத்தில் உள்ளது.
அதன் பின்னர் நகர் இராச்சியம் தனது இழந்த பெருமையை மீட்க இயலவில்லை. அப்பாசியக் கலீபகத்தின் ஆவணங்களில் நகர் இராச்சியம் இருந்ததற்கான குறிப்புகள் இல்லை.
தீட்டப்பட்ட நவரத்தினகற்கள், மணிக்கற்களின் செதுக்குவேலை, கண்ணாடி மற்றும் பீங்கான் பொருட்கள் போன்றவற்றிற்கு நகர் இராச்சியம் புகழ் பெற்றது.
நகர் இராச்சியம் அனதோலியா, லெவண்ட் மற்றும் தெற்கு மெசொப்பொத்தேமியாவிற்கு இடையில் இருந்ததால், இது புகழ் பெற்ற வணிக மையமாக விளங்கியது.
நகர் இராச்சியத்தில் செமிடிக் மக்கள், ஹலாப் மக்கள், அமோரிட்டு மக்கள், ஹுரியத் மக்கள் போன்ற பல்வேறு இனக்குழுக்கள் வாழ்ந்தனர்.
அயோத்தி இராச்சியத்தில், தற்கால உத்தரப் பிரதேச மாவட்டங்களான அம்பேத்கர்நகர், பகராயிச், பலராம்பூர், பாரபங்கி, பஸ்தி, பைசாபாத், கோண்டா, ஹர்தோய், லக்கிம்பூர், லக்னோ, பிரத்தாப்புகர், ரேபரேலி, சிராவஸ்தி, சுல்தான்பூர், சித்தார்த்நகர், உன்னாவு, சீத்தாபூர் மற்றும் கங்கை சமவெளியின் தெற்கு பகுதிகளான கான்பூர், பதேபூர், கௌசாம்பி, அம்ரேகா மற்றும் அலகாபாத் என 22 மாவட்டங்கள் இருந்தது.
அயோத்தி இராச்சியம் இதனை அவத் நாடு என்றும் அழைப்பர். அயோத்தி இராச்சியம், வட இந்தியாவின் தற்கால உத்தர பிரதேசத்தின் வடமேற்கில் அமைந்துள்ளது. அயோத்தி சுல்தானகத்தின் தலைநகரம் முதலில் பைசாபாத் ஆக இருந்தது. பின்னர் பிரித்தானிய கிழக்கிந்தியக் கம்பனி ஆட்சியின் போது தலைநகரமாக லக்னோ விளங்கியது
அயோத்தி நவாப், 1857 சிப்பாய்க் கிளர்ச்சியையை தனது இராச்சியப் பகுதியில் அடக்க திறனற்று போனார். டல்ஹவுசி பிரபு அறிவித்த அவகாசியிலிக் கொள்கையின் படி, அயோத்தி நவாப் ஆட்சி செய்வதற்குத் தகுதியற்றவர் எனக் காரணம் காட்டி, 1859ல் அவத் இராச்சியத்தை, பிரித்தானிய இந்தியாவின் ஆட்சியில் இணைத்தனர்.
18ம் நூற்றாண்டில் அயோத்தி இராச்சியத்தின் மக்கள்தொகை 3 மில்லியனாக இருந்தது கணித்துள்ளனர். மக்கள்தொகையில் பெரும்பான்மையினர் இந்துக்களே. சமசுகிருதம் மற்றும் பாரசீக மொழிகள் கலந்த அவதி மொழி பேசப்பட்டது.
அயோத்தி நவாப்புகள் பிரித்தானியர்களின் துணைப்படைத் திட்டத்தை ஏற்றதால், மே, 1816 முதல் பிரித்தானியக் கிழக்கிந்தியக் கம்பெனியின் பாதுகாப்பிற்குட்பட்ட சுதேச சமஸ்தானமாக விளங்கியது.
1951இல் புளோரிடாவிலுள்ள போர்ட் லாடர்டேலிலில் கோலெட்டேவுக்கும் சிம்மி எவர்ட்டுக்கும் பிறந்த எவர்ட் தீவிரமான கத்தோலிக நம்பிக்கையுள்ள குடும்பத்தால் வளர்க்கப்பட்டார். 1973இல் இவர் போர்ட் லாடர்டேலிலில் உள்ள புனித தாமசு அக்குயனியசு உயர்நிலைப்பள்ளியில் பட்டம் பெற்றார். சிம்மி எவர்ட் தொழில்முறை டென்னிசு பயிற்சியாளர் ஆவார். டென்னிசே அவர் குடும்பத்தின் வாழ்க்கையாக இருந்தது. கிரசு எவர்ட்டும் அவரின் சகோதரி இச்சேன்னியும் தொழில் முறை டென்னிசு ஆட்டக்காரர்கள் ஆனார்கள், அவர்களின் சகோதரர் இச்சான் அலபாமா பல்கலைக்கழகத்திற்காகவும் பின்பு வாண்டர்பில்ட் பல்கலைக்கழகத்திற்காகவும் விளையாடினார். மற்றொரு சகோதரர் இட்ரூ ஆபர்ன் பல்கலைக்கழகத்திற்காக விளையாடினார், அவர்களின் இளைய சகோதரி கிளேர் தென் மெத்தோடிசுட் தேவாலாய பல்கலைக்கழகத்திற்காக விளையாடினார். இந்த ஐவரும் மதிப்புமிக்க இளையோருக்கான புளோரிடா மாநிலத்தின் ஆரஞ்சு பவுல் பட்டங்களை வென்றார்கள்.
இவர் 34 கிராண்ட் சிலாம் இறுதி ஆட்டங்களை எட்டியுள்ளார், இது எந்த தொழில் ஆட்டக்காரரும் செய்யாத சாதனையாகும். கிராண்ட் சிலாமில்+ முதல் இரு சுற்றுகளில் இவர் தோற்றதில்லை, மூன்றாவது சுற்றில் மட்டும் இரு முறை தோற்றுள்ளார். பிரெஞ்சு ஓப்பனில் ஏழு முறை கோப்பையை பெற்றதும் ஆறு முறை யூஎசு ஓப்பனில் கோப்பையை பெற்றதும் சாதனையாகும் .(யூஎசு ஓப்பனில் சரினா வில்லியம்சும் ஆறு முறை கோப்பையை பெற்றுள்ளார்).
எவர்ட் 89.97% தனிநபர் போட்டிகளில் வென்றுள்ளார். களிமண் தளத்தில் அவரின் வெற்றி சதவீதம் 94.55% இதுவும் ஒரு முறியடிக்கப்படாத சாதனையாகும். இவர் பெண்கள் டென்னிசு அமைப்பின் தலைவராக பதினொரு ஆண்டுக்கள் பணியாற்றினார். எவர்ட்
லாரன்சின் கருத்துக்கள் அவருக்கு அதிகமான எதிரிகளையே பெற்றுத் தந்தது. மேலும் இவரின் படைப்புகள் தணிக்கைக்கும், மத ஒறுப்புக்கும் உள்ளாக்கப்பட்டன. இவரின் படைப்பாக்கத் திறன் தவறுதலாக புரிந்துகொள்ளப்பட்டன. தன்னுடைய வாழ்க்கையின் இரண்டாவது பாதியில் நாடுகடத்தப்பட்டார். அதனைப் பற்ரி குறிப்பிடுகையில் அது ஒரு வெங்கொடுமையான புனிதப்பயணம் என்றார். இ. எம். பிராஸ்டர் இவரின் இறங்கல் பற்றி குறிப்பிடுகையில் எங்கள் தலைமுறைக் கவிஞர்களிலேயே மிகச்சிறந்த கற்பனைத்திறன் கொண்ட கவிஞர் எனக் குறிப்பிட்டார். பெர்ட்ரண்டு ரசல் குறிப்பிடுகையில் இவர் ஒரு அனைவருக்கும் முன்மாதிரியான ஜெர்மானிய பாசிசவாதி எனக் குறிப்பிட்டார்.
டி. எச். லாரன்ஸ் செப்டம்பர் 11, 1885 இல் ஆர்தர் ஜான் லாரன்ஸ் மற்றும் லிதியா போர்தல் ஆகியோருக்கு நான்காவது மகனாகப் பிறந்தார். இவரின் தந்தை பிரின்ஸ்லி கோலிரியில் நிலக்கரிச் சுரங்கத்தில் வேலை பார்த்துவந்தார், தாய் பயிற்சி ஆசிரியராக பணிபுரிந்தார். ஆனால் குடும்பத்தின் நிதிச்சுமை காரணமாக பின்னல் தொழிற்சாலையில் பணியில் சேர்ந்தார். லாரன்ஸ் தனது ஆரம்பகாலங்களில் நாட்டிங்ஹாம்ஷயரில் உள்ள நிலக்கரிச் சுரங்க நகரமான ஈஸ்ட்வுட்டில் வாழ்ந்தார்.
டேவிட் ஹெர்பர்ட் லாரன்ஸ் ஆங்கில எழுத்தாளர் மற்றும் கவிஞர் ஆவார். இவரின் பெரும்பாலான படைப்புகள் தொழில்மயமாதல் மற்றும் நவீனமயமாதல் போன்றவற்றினால் ஏற்படும் மனிதத்தன்மையற்ற செயல்களினைப் பிரதிபலிக்கும் விதமாக அமைந்துள்ளன. மற்ற சில படைப்புகள் பாலியல், பலம், தன்னிச்சையான இயல்பு, உள்ளுணர்வுகள், மனநலம் போன்றவற்றினை பிரதிபலிக்கும் விதமாக அமைந்துள்ளன.
நிரல் வண்ணப்படிவுப் பிரிகைமுறை: பொதுவாக ஆர்த்தோ, பாரா மாற்றியங்கள் பெரும்பாலும் இந்த வகை பிரிகைமுறையில் பிரிக்கப்படுகின்றன. பொதுவாச்க பாரா நிலை மாற்றியத்தைக் காட்டிலும் ஆர்த்தோ நிலை மாற்றியம் அதிக முனைவுத்தன்மை கொண்டதாக உள்ளது.
பின்னப் படிகமாக்கல் முறை: தூய்மையான பாரா மாற்றிய விளைபொருளைப் பிரித்தெடுக்க இம்முறை பயன்படுத்தப்படுகிறது. ஆர்த்தோ நிலை மாற்றியனைக் காட்டிலும் பாரா நிலை மாற்றியன் குறைவான கரைதிறன் கொண்டது என்ற பண்பின் அடிப்படையில் இப்பிரிகை முறை செயல்படுகிறது. இதன்படி பாரா மாற்றியன் முதலில் படிகமாகிறது. ஆர்த்தோ மாற்றியனும் இணைப்படிகமாகும் வாய்ப்பு இருப்பதால் கவனத்துடன் இச்செயலை மேற்கொள்ள வேண்டும்.